เชียร์กันต่อไป
เฝ้าติดตามผลงานของ กิเลนผยอง เอสซีจี เมืองทอง ยูไนเต็ด ที่ร่วงไปอยู่ท้ายตารางแล้วใจหายและรู้สึกแปลกใจ ที่อดีตแชมป์ไทยลีกหลายสมัยทำไมผลงานตกต่ำขนาดนี้,ความจริงแล้วผลการแข่งขันหรือการแพ้ชนะเป็นเรื่องปกติของกีฬา,ส่วนเรื่องแชมป์นั้นเป็นธรรมดาที่ต้องมีขึ้นลงตามจังหวะหรือฟอร์มของนักเตะว่าเป็นอย่างไร,แต่ถ้ามองย้อนกลับไปวิเคราะห์กันดีๆ ผลงานของเมืองทองที่ตกต่ำจนต้องมาลุ้นหนีตกชั้นในตอนนี้ ส่วนหนึ่งเพราะนักเตะตัวหลักที่เคยเป็นกลไกหรือเครื่องจักรตัวสำคัญต้องย้ายออกจากทีมไปเล่นในต่างแดน ส่วนนักเตะที่มีอยู่อาจยังไม่เข้ากับระบบทีมเท่าไหร่,แม้ว่าจะได้โค้ชจากแดนโสมมาคุมบังเหียนก็ตาม ซึ่งตามสไตล์การเล่นของทีมจากแดนโสมที่เคยเห็นกันมาต้องวิ่งสู้ฟัดแบบไม่มีหมด แต่เท่าที่ดูหลายนัดกิเลนผยองยังไม่มีทีท่าแบบนั้นเลย,ทั้งนี้ เพราะตอนนี้นักเตะทุกคนกำลังอยู่ช่วงเริ่มปรับตัวให้เข้ากับระบบการเล่นของกุนซือแดนโสม จึงเป็นธรรมดาที่อาจยังไม่ถูกใจพระเดชพระคุณของเหล่าแฟนคลับเท่าไหร่,คิดว่าคงต้องให้เวลาและดูในช่วงเลก 2 ว่าจะมีทิศทางหรือผลงานจะดีขึ้นหรือเปล่า จากนั้นค่อยมาตัดสินกันอีกครั้งว่าจะเอาอย่างไร,ที่แน่ๆต้องทำใจว่าการจะไปลุ้นแชมป์คงเป็นเรื่องที่ยาก เพราะความห่างของคะแนนถ้าเทียบกับทีมที่นำอยู่ตอนนี้มันช่างห่างกันลิบลับ,คงภาวนาได้เพียงว่าให้นักเตะทุกคนเค้นฟอร์มเก่งออกมาให้ได้ในเลกที่ 2 และทำผลงานให้ยอดเยี่ยมในนัดที่เหลือเพื่อรอดจากการตกชั้นให้ได้,จากนั้นค่อยไปว่ากันใหม่ในฤดูกาลหน้า ที่ต้อง เร่งผ่าตัดทีมขนานใหญ่เพื่อกลับมาทวงบัลลังก์แชมป์คืนให้ได้เร็วที่สุด,เชื่อว่าด้วยประสบการณ์และดีกรีของกุนซือโสมรายนี้น่าจะพาทีมกิเลนผยองกลับขึ้นมาผงาดอีกครั้ง,ฝากถึงบรรดาแม่ยกแฟนคลับอย่าเพิ่งท้อหรือทิ้งกันตอนนี้,ไหนๆก็ลงเรือลำเดียวกันแล้ว เราต้องเชียร์กันให้สุดไปเลย.,ตองเจ
เฝ้าติดตามผลงานของ กิเลน ผยอง เอสซีจี เมืองทอง ยูไนเต็ด ที่ร่วงไปอยู่ท้ายตารางแล้วใจหายและรู้สึกแปลกใจ ที่อดีตแชมป์ไทยลีก
กิเลนผยอง,เอสซีจี เมืองทอง ยูไนเต็ด,นักเตะ,ไทยลีก,โค้ช,เรียงหน้าชน,ตองเจ